Астана мен Ташкент арасында тағы бір ұшақ қатынамақ
"Астана мен Ташкент арасында тағы бір ұшақ қатынамақ" | "https://abai.kz/post/168945"
TITLE: Астана мен Ташкент арасында тағы бір ұшақ қатынамақ
URL: https://abai.kz/post/168945
META: "Астана мен Ташкент арасында тағы бір ұшақ қатынамақ" | "https://abai.kz/post/168945"
DATE: 20.05.2023
AUTHOR(s): Abai.kz
TOTAL WORDS: 87
TEXT: ҚР Индустрия және инфрақұрылымдық даму министрлігінің Азаматтық авиация комитеті Қазақстандық әуе компаниялармен бірлесіп халықаралық рейстер санын ұлғайту және ұшу географиясын кеңейту бойынша жұмыс жүргізіп жатыр. Бұл туралы аталған министрлік ресми хабарлады. Министрліктің мәліметінше, 2023 жылғы 3 шілдеден бастап «FlyArystan» әуе тасымалдаушысы А–320 типті әуе кемелерінде аптасына 2 рейс жиілігімен (дүйсенбі, сәрсенбі) Астана-Ташкент бағыты бойынша тікелей тұрақты жолаушылар рейстерін ашуды жоспарлап отыр. «Қазақстан мен Өзбекстан арасындағы рейстер санының артуы Қазақстан мен Өзбекстан арасындағы сауда-экономикалық, мәдени және туристік қатынастардың одан әрі дамуына ықпал ететін болады», – дейді ведомство. Abai.kz
